Minister of Urban Development Shri M.Venkaiah Naidu today reviewed the progress of implementation of Smart City Plan of New Delhi Municipal Council (NDMC) and has given a set of directions for making a radical difference to the look and feel of the area so that NDMC area could act as a light house to other smart cities in the making.
نئی دہلی، 2 نومبر، شہری ترقیات کے وزیر جناب ایم وینکیا نائیڈو نے آج نئی دہلی میونسپل کونسل (این ڈی ایم سی) کے اسمارٹ سٹی پلان کےنفاذ کے سلسلے میں پیش رفت کا جائزہ لیا۔ انہوں نے این ڈی ایم سی کے علاقوں کو بالکل مختلف، خوشنما اور خوبصورت بنانے کے لیے متعدد احکامات جاری کئے تاکہ یہ علاقے دوسرے نئے اسمارٹ شہروں کے لئے مشعل راہ ہوں۔ این ڈی ایم سی علاقوں میں فضائی آلودگی ، گاڑیوں کی بھیڑ بھاڑ اور ٹریفک ٹھہراؤ پر اپنی تشویش کا اظہار کرتے ہوئے جناب وینکیا نائیڈو نے این ڈی ایم سی سے کہا کہ وہ ٹریفک مینجمنٹ کی ضروری منصوبہ بندی، پارکنگ اور آخری سرے تک رابطہ بحال کرکے کناٹ پلیس اور خان مارکیٹ کو گاڑیوں کی آمد و رفت سے آزاد علاقہ قرار دے۔ انہوں نے بچوں ، بزرگوں اور معذور افراد کی بھلائی کے لئے بجلی سے چلنے والی گاڑیاں متعارف کرانے کا مشورہ دیا۔ کناٹ پلیس سے لیکر ہوائی اڈے تک سڑک کی خراب صورتحال نیز سڑک کے خوبصورت اور خوشنما نہ ہونے پر اپنی تشویش کا اظہار کرتے ہوئے جناب نائڈو نے ہدایت دی کہ این ڈی ایم سی اور جنوبی ایم سی ڈی کو اس سڑک کو خوبصورت ، اسمارٹ اور عالمی معیار کا بنانے کے لئے باہم ملکر کام کرنا چاہیے۔ مزید برآں اس سڑک پر پیدل چلنے والوں کے لئے الگ راستہ اور تمام سڑکوں کی پیمائش جیسی ضروری چیزیں ہونی چائیں۔ انہوں نے پیدل چلنے کے لئے بہترین سڑک اور بغیر موٹر والے نقل و حمل کے بنیادی ڈھانچے پر زور دیا۔ انہوں نے کہا کہ این ڈی ایم سی کے علاقوں میں تمام شاہراہوں کو اسمارٹ کھمبوں، اسمارٹ بس اسٹاپ، اسمارٹ پارکنگ، پیدل چلنے والوں کے لئے سڑک پار کرنے کے لئے راستہ، پیدل چلنے والوں اور سائیکل چلانے والوں کے لئے علیحدہ راستہ، سی سی ٹی وی کیمرہ، ایل ای ڈی لائٹنگ، 3 ڈی زیبرا کراسنگ اور اسٹیل فرنیچر سے مزین اور آراستہ ہونا چاہیے۔ جناب وینکیا نائیڈو نے تمام اہم مقامات پر ڈیجیٹل ڈسپلے اسکرین لگانے کا مشورہ دیا تاکہ ٹریفک کی آمد و رفت بشمول جام، ٹریفک موڑ، موسم، آلودگی اور دیگر عوامی اطلاعات کے بارے میں جانکاری فراہم کرائی جاسکے۔ اسی طرح کی ضروری معلومات متواتر انداز میں ایف ایم ریڈیو اور کمیونٹی ریڈیو کے ذریعہ فراہم کرائی جائیں۔ انہوں نے مزید کہا کہ این ڈی ایم سی کے تحت تمام علاقوں میں وائی فائی کی سہولت دی جائے۔ جناب وینکیا نائیڈو نے کہا کہ این ڈی ایم سی اگلے سال جون تک اسمارٹ سٹی کے سلسلے میں حقیقی طور پر نظر آنے والے اثرات کو یقینی بنائے۔ اسی طرح اسمارٹ سٹی کے پورے پلان کو جو کہ 1900 کروڑ کی مجوزہ لاگت سے منظور شدہ ہے، جون 2018 تک نافذ کردیا جائے۔ این ڈی ایم سی کے چیئرمین جناب نریش کمار نے جناب وینکیا نائیڈو کو مطلع کیا کہ اب تک 650 کروڑ روپے کی لاگت والے اسمارٹ سٹی پروجیکٹ نافذ العمل ہیں اور بقیہ پروجیکٹ اگلے چند مہینوں میں شروع ہوجائیں گے۔ انہوں نے مزید مطلع کیا کہ کچھ پروجیکٹ پہلے ہی مکمل ہوچکے ہیں اور تقریباً 25 پروجیکٹ اگلے سال جون تک مکمل ہوجائیں گے۔ یہ پروجیکٹ درج ذیل ہیں۔ 1 ۔ این ڈی ایم سی کے تحت آنے والے علاقوں میں تمام 444 کلاس روم کو اسمارٹ بنایا جائے گا۔ ان میں سے 138 کلاس روم کو اسمارٹ بنایا جاچکا ہے۔ 2 ۔ اصل بازاروں میں پیدل چلنے کے لئے راستہ بنایا جائے گا۔ 3 ۔ 4.50 میگاواٹ شمسی توانائی پیدا کرنے کے لئے شمسی پینل نصب کئے جائیں گے۔ ان میں سے 2.90 میگاواٹ صلاحیت کے حامل شمسی پینل کو نصب کیا جاچکا ہے۔ 4 ۔ باغبانی کے استعمال کے لئے پانی مہیا کرانے کے لئے لامرکزی سوریج ٹریٹمنٹ پلانٹ (ایس ٹی پی) قائم کیا جائے گا۔ 5 ۔ شاہراہوں کو اسمارٹ بنایا جائے گا۔ 6 ۔ تمام خدمات کی نگرانی کے لئے متحدہ کمانڈ اور کنٹرول مرکز قائم کیا جائے گا۔ 7 ۔ اہم مقامات پر ہائی اسپیڈ انٹرنیٹ کے ساتھ ڈیجیٹل انفارمیشن پینل اور دکانیں کھولی جائیں گی۔ 8 ۔ بینک اے ٹی ایم، واٹر اے ٹی ایم اور وینڈنگ مشین جیسی سہولیات سے آراستہ اسمارٹ پبلک ٹوائلیٹ یونٹس بنائی جائیں گی۔ 9 ۔ اسمارٹ بس اسٹاپ، بڑے چوراہے، تھری ڈی زیبرا کراسنگ، سی سی ٹی وی کیمرے کے ذریعہ نگرانی کے علاوہ ایل ای ڈی اسٹریٹ لائٹنگ، عمدہ اور اعلی معیار کااسٹریٹ فرنیچر لگایا جائے گا۔ 10 ۔ پالیکا بازار میں ہائی اسپیڈوائی فائی اورکھلے آسمان والے چائے و ناشتہ خانہ بنائے جائیں گے۔ 11 ۔ این ڈی ایم سی اسکولوں میں دس کثیر مقصدی کھیل کود کے میدان بنائے جائیں گے ، ان میدانوں کو اسکول اوقات کے علاوہ بقیہ اوقات میں عام شہریوں کے لئے کھولا جائے گا۔ 12 ۔ عوامی مقامات پر 60 واٹر اے ٹی ایم ، 59 ورزش کی کھلی جگہوں کے علاوہ کناٹ پلیس میں چرکھا میوزیم کے قیام کا منصوبہ ہے۔ م ن۔ م ع ۔ ن ا۔ (02-11-16) U- 6563 (Release ID :153194)